CELEX: 32005R1916
Language: et
Date: 2005-11-24 00:00:00
Title: Komisjoni määrus (EÜ) nr 1916/2005,  24. november 2005 , millega muudetakse nõukogu määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) II lisa

25.11.2005   
            
            
               ET
            
            
               Euroopa Liidu Teataja
            
            
               L 307/10
            
         
      KOMISJONI MÄÄRUS (EÜ) nr 1916/2005,
   24. november 2005,
   millega muudetakse nõukogu määruse (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) II lisa
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, (1) eriti selle artikli 13 teist taanet,
   ning arvestades järgmist:
   
               (1)
            
            
               Määruse (EMÜ) nr 2092/91 II lisa kohaselt lubatakse mäletsejaliste puhul kasutada sünteetilisi vitamiine A, D ja E 31. detsembril 2005 lõppeva üleminekuaja jooksul.
            
         
               (2)
            
            
               Kuna mahepõllunduslikult kasvatatud mäletsejaliste võimalused omandada olulisi vitamiine A, D ja E oma söödaratsioonist on kliimast ja kättesaadavatest söödaallikatest tingituna piirkondlikult erinevad ja tõenäoliselt sellistena püsivad, peaks nimetatud sünteetiliste vitamiinide kasutamine mäletsejaliste puhul olema lubatud ka pärast kõnealust kuupäeva.
            
         
               (3)
            
            
               Seepärast tuleks määrust (EMÜ) nr 2092/91 vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas määruse (EMÜ) nr 2092/91 artikli 14 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2092/91 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. november 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 198, 22.7.1991, lk 1. Määrust on viimati muudetud määrusega (EÜ) nr 1567/2005 (ELT L 252, 28.9.2005, lk 1).
   
      LISA
      Määruse (EMÜ) nr 2092/91 II lisa D osa punkt 1.2 asendatakse järgmisega:
      
         
                     “1.2.
                  
                  
                     Vitamiinid, provitamiinid ja samalaadse toimega keemiliselt täpselt määratletud ained. Sellesse rühma kuuluvad ainult järgmised ained:
                     Euroopa Parlamendi ja nõukogu määruse (EÜ) nr 1831/2003 (1) kohaselt lubatud vitamiinid:
                     
                                 —
                              
                              
                                 söötades looduslikult leiduvast toorainest saadud vitamiinid,
                              
                           
                                 —
                              
                              
                                 looduslike vitamiinidega identsed sünteetilised vitamiinid, mida kasutatakse monogastriliste loomade puhul,
                              
                           
                                 —
                              
                              
                                 liikmesriigi pädeva asutuse eelneva loaga looduslike vitamiinidega identsed sünteetilised vitamiinid A, D ja E, mida kasutatakse mäletsejaliste puhul.
                              
                           
               
      
         (1)  ELT L 268, 18.10.2003, lk 29.”